Hekk kif numru ta' pajjiżi fl-Ewropa qed jgħaġġlu l-proċess tat-tilqim, wara li l-iskossi tal-bidu ġew megħluba, l-attenzjoni ddur fuq kif se jkun jista' jiġi salvat is-sajf minn perspettiva ta' turiżmu wara d-daqqa qawwija li sofra s-settur minħabba l-pandemija. Ċavetta importanti f'dan ir-rigward se tkun il-mod li bih persuni fl-UE se jkunu jistgħu jivvjaġġaw. Wara l-proposta tal-Kummissjoni Ewropea għal dak li kien deskritt bħala ċ-ċertifikat diġitali 'aħdar', fl-aħħar jiem il-Parlament Ewropew approva l-pożizzjoni ta' negozjar li se jadotta f'dan ir-rigward. X'jaħsbu l-Viċi President tal-Parlament Ewropew Roberta Metsola u l-MEP Cyrus Engerer? What's on Newsbook: Dinja Ewropa se jsegwi d-diskussjoni dwar dan il-pass importanti li għandu jassigura vjaġġar sigur. What's on Newsbook: Dinja Ewropa għandu produzzjoni u preżentazzjoni ta' Jesmond Saliba, bil-kollaborazzjoni u l-għajnuna finanzjarja tal-Uffiċċju tal-Parlament Ewropew f'Malta.